Annika Lall

Annika Lall (sündinud 19. juulil 1962 Tartus) on kriminalist ja eesti kergejõustiklane. 

Pärast 7. klassi lõpetamist Tartu 8. Keskkoolis asus õppima Tallinna Spordiinternaatkooli, mille lõpetas 1981. aastal ja 1989 lõpetas  Tartu Ülikooli õigusteaduskonna. 

Tema treeneriteks on olnud Tiiu Jurkatamm ja Toomas Merila. 

Töötas 1983–1991 militsionääri ja politseinikuna (kriminalistikaeksperdina), aastast 1997 politsei juhtivinspektorina. Aastatel 1991–2008 oli Kohtuekspertiisi ja Kriminalistika Keskuse komissari ja Põhja Politseiprefektuuri kriminalistikatalituse vanemkomissar. 2008–2009 oli Sisekaitseakadeemia kriminoloogia ja kriminalistika õppetooli juhataja, dotsent, 2010–2011 Sisekaitseakadeemia Politsei- ja Piirivalvekolledži kriminoloogia ja kriminalistika õppetooli juhataja, dotsent ning aastast 2012 süüteomenetluse õppetooli dotsent (politseikolonelleitnant). 

Tööga seoses on osalenud Soome katastroofiohvrite 
tuvastamise üksuse liikmena Tais 2004. aasta tsunaamiohvrite tuvastamise missioonil. Saanud osa 1990- 
ndate alguses Eestis vohanud kuritegeliku maailma arveteklaarimiste uurimisest. 
2007. aasta aprillirahutuste ajal tegeles kaevetöödega Tõnismäel. Samal aastal kaitses kraadi Peterburi Siseministeeriumi Akadeemias - kriminalistikas. On avaldanud mitmeid 
teadusartikleid, kirjutanud kaks õpikut. 

Aastatel 1978–1981 võitis Nõukogude Liidu noorte ja juunioride meistrivõistlustel 5 medalit, sealhulgas 2 kulda. Eesti meistrivõistlustel on võitnud 7 medalit (1985. aastal kulla). Isiklik rekord odaviskes – 56.08 – on püstitatud 1985. aastal. Alates 1993. aastast on mitmel korral tulnud seenioride maailmameistriks politseinike ja tuletõrjujate maailmamängudel.

Viited

Välislingid 
 

Eesti odaviskajad
Sündinud 1962